ช็อกดารา เหม ห้อยคอสยอง ซึมเศร้า-มีหนี้เยอะ (คลิป)
เหม-ภูมิภาฑิต ดาราชื่อดังในวงการบันเทิง ใช้สายสะพายกระเป๋าผูกคอตัวเองดับระเบียงหลังห้องพักในคอนโดฯใกล้ปากซอยลาดปลาเค้า 58 แฟนสาว บอกเจ้าตัวเครียดเคยคิดฆ่าตัวตายมาแล้ว สาเหตุ จากโรคซึมเศร้า มีปัญหาเรื่องเงินขาดมือ ไม่มีเงินจ่ายค่าเช่าห้อง สอดคล้องกับแหล่งข่าววงในคนบันเทิง ระบุเจ้าตัวถูกเจ้าหนี้ตามทวงเงิน ก้อนโตหลายครั้ง จนต้องเปลี่ยนเบอร์มือถือเป็นประจำ,ดาราหนุ่มเครียดเรื่องเงินผูกคอดับ เกิดขึ้นเมื่อเวลา 17.00 น. วันที่ 25 ก.ย. ร.ต.ท.ฐานันดร สาสูงเนิน รอง สว. (สอบสวน) สน.บางเขน รับแจ้งเหตุชายผูกคอเสียชีวิตภายในคอนโดแห่งหนึ่ง ปากซอยลาดปลาเค้า 58 แขวงอนุสาวรีย์ เขตบางเขน กทม.รุดไปสอบสวนที่เกิดเหตุพร้อม พ.ต.อ.อำนาจ อินทรศวร ผกก.สน.บางเขน ตำรวจฝ่ายสืบสวน สน.บางเขน เจ้าหน้าที่กองพิสูจน์หลักฐาน แพทย์นิติเวช รพ.ภูมิพลและมูลนิธิป่อเต็กตึ๊ง,ที่เกิดเหตุภายในห้องพบศพนายภูมิภาฑิต หรือเหม นิตยารส อายุ 31 ปี อยู่บ้านเลขที่ 384/79 หมู่ 2 ต.บางเขน อ.เมืองนนทบุรี ดารา-นักแสดงอิสระคนดังในวงการบันเทิง สวมเสื้อยืดคอกลมแขนสั้นสีแดง กางเกงขาสั้นสามส่วนสีดำ มือขวากำแว่นตาไว้ ใช้สายสะพายกระเป๋าหนังสีน้ำตาลผูกคอตัวเองติดกับระแนงไม้ระเบียงหลังห้อง ใกล้กันมีเก้าอี้วางอยู่ คาดผู้ตายน่าจะเหยียบเก้าอี้ตัวนี้ขึ้นไปผูกคอปลิดชีพตัวเอง เสียชีวิตมาแล้วไม่ต่ำกว่า 3 ชม. ตรวจสอบไม่พบร่องรอยการต่อสู้รื้อค้นทรัพย์สินและจดหมายลาตายแต่อย่างใด เบื้องต้นกองพิสูจน์หลักฐานเก็บลายนิ้วมือแฝงที่เกิดเหตุเป็นหลักฐาน,สอบสวน แฟนของผู้ตายให้การว่า ก่อนเกิดเหตุตนตื่นนอนเวลาประมาณ 16.46 น. เดินมาเข้าห้องน้ำ ระหว่างนั้นหันไปเจอร่างแฟนหนุ่มผูกคอตายอยู่ระเบียงหลังห้อง ส่วนสาเหตุก่อนหน้านี้แฟนมีปัญหาเกี่ยวกับการเงิน ไม่มีเงินจ่ายค่าเช่าห้อง เป็นโรคซึมเศร้า และเคยเขียนจดหมายลาตายเตรียมตัวจะฆ่าตัวตายมาแล้ว เบื้องต้นพนักงานสอบสวนเตรียมเชิญญาติผู้ตายมาสอบปากคำอย่างละเอียดอีกครั้ง ส่วนศพส่งให้แพทย์นิติเวช รพ.ภูมิพล ชันสูตรหาสาเหตุการตายอีกครั้ง,ประวัติของเหม-ภูมิภาฑิต นิตยารส เดิมชื่อ เหมวรรษ เกิดเมื่อวันที่ 28 มิ.ย.31 ที่ จ.มหาสารคาม จบการศึกษาระดับปริญญาตรีจาก ม.ธรรมศาสตร์ คณะพาณิชยศาสตร์และการบัญชี เข้าวงการด้วยการเข้าประกวดโครงการสู่ฝันปั้นดาวเมื่อปี 50 ก่อนจะประกวดสตาร์เซิร์ชของค่ายกันตนาและชนะเลิศ จึงเซ็นสัญญาเป็นนักแสดงในสังกัดค่ายกันตนาเมื่อปี 54 จากนั้นได้แสดงละครเรื่อง นางฟ้ากับมาเฟีย ปิ่นอนงค์ ทายาทอสูร รักร้าย เงินปากผี และล่าสุดเรื่อง ฝ่าดงพยัคฆ์ ที่กำลังแพร่ภาพทางช่องพีพีทีวี 36 ทั้งนี้ เจ้าตัวเพิ่งหมดสัญญากับค่ายกันตนาเมื่อเดือน ธ.ค.ปีที่ผ่านมา ก่อนจะผันตัวมาเป็นนักแสดงอิสระ โดยเล่นละครเรื่อง อุทัยเทวี ทางช่อง 3 แต่ยังไม่ได้แพร่ภาพ ปัจจุบันยังมีละครที่เพิ่งบวงสรวงไปเมื่อวันก่อนของผู้จัดอ๊อฟ-พงษ์พัฒน์ วชิรบรรจง แต่ยังไม่ได้ถ่ายทำคือเรื่อง ลายกินรี ทางช่อง 3 และยังมีละครอีก 2 เรื่องที่กำลังเจรจากันอยู่,ทั้งนี้ ผู้สื่อข่าวได้สอบถามจากคนใกล้ชิดในวงการบันเทิงของเหมก็ได้รับการบอกเล่าว่า เหมก็ยังมีงานแสดงเข้ามาเรื่อยๆ และกำลังจะมีโครงการ สร้างหนัง โดยหานายทุนได้แล้ว อยู่ในขั้นตอนของการเตรียมการ ดังนั้นจึงไม่น่าจะมีเหตุให้คิดสั้น แต่อย่างไรก็ตาม เหมมีปัญหาเรื่องเงินทองอยู่บ้าง จากที่เคยมีคดีเรื่องค้างค่าเช่าบ้าน รวมทั้งมีหนี้สินค่อนข้างก้อนโตและโดนเจ้าหนี้เร่งรัดบ่อยครั้ง จึงทำให้เหมต้องเปลี่ยนเบอร์โทรศัพท์มือถือบ่อยๆ จากปัญหาดังกล่าวทำให้เหมเครียดและอาจจะทำให้เกิดโรคซึมเศร้า เป็นเหตุให้คิดสั้นดังกล่าว,มีรายงานว่า สำหรับไอจีของดารา-นักแสดงหนุ่ม ได้โพสต์สุดท้ายเป็นภาพมีข้อความ This world is full of broken things : broken hearts, broken promises, broken people ทำนองว่า โลกใบนี้เต็มไปด้วยความร้าวราน นอกจากนี้ในทวิตเตอร์ของเจ้าตัวยังโพสต์ข้อความว่า ขอบคุณทุกอย่างที่เข้ามาในชีวิต ใกล้ถึงวันแห่งอิสรภาพเสียที เมื่อวันที่ 6 ก.ย. รวมทั้งข้อความสั้นๆว่า เหนื่อย เมื่อวันที่ 12 ก.ย. คล้ายกับจะสื่อถึงความคิดของเจ้าตัวที่อยู่ระหว่างตัดสินใจในบางสิ่งบางอย่าง,ค่ำวันเดียวกัน นางเอกสาวชื่อดัง ญาญ่า-อุรัสยา เสปอร์บันด์ ที่มาร่วมงาน เซ็นทรัล/เซน เวิลด์ พรีเมียร์ วอทช์ แอนด์ จิวเวลรี่ เอ็กซ์โป แอท เซ็นทรัลเวิลด์ ให้สัมภาษณ์ถึงข่าวการเสียชีวิตของเหม-ภูมิภาฑิต ที่เตรียมมีผลงานละครเรื่อง ลายกินรี ทางช่อง 3 มีญาญ่ากับพระเอกดังณเดชน์ คูกิมิยะแสดงนำ เพิ่งมีพิธีบวงสรวงเปิดกล้องเมื่อสัปดาห์ที่ผ่านมา เผยว่าเพิ่งทราบข่าวก่อนหน้าที่จะออกมาให้สัมภาษณ์สื่อมวลชนเพียงไม่นาน เพราะเขาเป็น 1 ในนักแสดงที่ร่วมเล่นละครลายกินรี ทางช่อง 3 ที่เตรียมเปิดกล้อง ขอแสดงความเสียใจกับครอบครัวของพี่เขาด้วย หลังมีโอกาสได้เจอกันครั้งแรกตอนฟิตติ้งละคร แต่ว่าไม่มีโอกาสคุยกัน พอทราบข่าวก็รู้สึกช็อกมาก,น.ส.พัชรกันย์ หรือโม ไพรสันเทียะ ผู้จัดการส่วนตัวของเหม-ภูมิภาฑิต ให้สัมภาษณ์ถึงสาเหตุของการคิดสั้นครั้งนี้ว่า น่าจะเป็นอารมณ์ชั่ววูบไม่มีวี่แววล่วงหน้า ก่อนหน้ายังคุยโทรศัพท์ นัดตอน 4 โมงเย็นเพื่อคุยเรื่องหนังที่จะสร้าง แต่เจ้าตัวขอเลื่อนเป็นเวลา 16.30 น. บอกมีธุระจะต้องไปคุยเรื่องเอกสาร กระทั่งถึงเวลานัดตนไปรอที่อาร์ซีเอ แต่ผู้ช่วยตนโทรศัพท์มาบอกเหมเสียชีวิตแล้ว ถึงกับช็อกไม่อยากจะเชื่อ จึงรีบไปที่คอนโดฯของเหมและจัดการธุระเกี่ยวกับศพของเหม เตรียมตั้งสวดพระอภิธรรมที่วัดลาดปลาเค้า ศาลา 12 สวดถึงวันที่ 28 ก.ย. และฌาปนกิจศพในวันที่ 29 ก.ย.,ส่วนเรื่องสาเหตุการอัตวินิบาตกรรมนั้น ยังงงอยู่ เพราะปัญหาเรื่องงานก็ไม่ได้หนักหนามีละครต่อเนื่อง ส่วนเรื่องความรักก็ยังรักกันดีกับแฟน ปัญหาเรื่องการเงินและเรื่องหนี้สินนั้น ไม่รู้เรื่อง เพราะเจ้าตัวไม่เคยเล่าให้ฟัง รวมทั้งปัญหาโรคซึมเศร้าด้วย หรืออาจเป็นเพราะไม่รู้ตัวว่าเป็น แต่เคยเล่าอยู่บ้างว่านอนไม่หลับและป่วยเป็นโรคไทรอยด์อยู่ ด้านแฟนของเหมยังอยู่ในการช็อกและเศร้า เพราะเป็นผู้พบศพคนแรก น.ส.พัชรกันย์กล่าว
เหม-ภูมิภาฑิต ดาราชื่อดังในวงการบันเทิง ใช้สายสะพายกระเป๋าผูกคอตัวเองดับระเบียงหลังห้องพักในคอนโดฯใกล้ปากซอยลาดปลาเค้า 58 แฟนสาว บอกเจ้าตัวเครียดเคยคิดฆ่าตัวตายมาแล้ว สาเหตุจากโรคซึมเศร้า 
ภูมิภาฑิต นิตยารส,เหม ภูมิภาฑิต,ดาราช่อง7,เหม ผูกคอตาย,เหมผูกคอ,ข่าวหน้า1,ฆ่าตัวตาย,ดารา